"ଘ" - ଘନକେଶା ରେ
<center>

(ରାଗ: ରେଗୁପ୍ତ)
ଘନକେଶା ରେ, ଘେନ ଏତେ ଗିର ମୋର ସୁସାରେ ।ପଦ । 

ଘସ୍ରନାଥକନ୍ୟାକୂଳବସା ରେ, 
ଘୋଣାଗ୍ରେ କିଶୋର ଶ୍ଵାସ ପ୍ରସାରେ ।୧। 

ଘୋରତର କାମକାତିଭୂଷାରେ, 
ଘାଣ୍ଟି ହେଉଅଛି ଦିବାନିଶାରେ ।୨। 

ଘଟସ୍ତନା ତୁ ଏ କଷ୍ଟଦଶାରେ, 
ଘନାଶ୍ଳେଷେ ରଖି ଯଶ ସଂସାରେ ।୩। 

ଘାରି ହେଉଅଛି ଏ ଦୁର୍ଦ୍ଦଶାରେ, 
ଘୋରି ହୋଇ ଯାଉଛି ସେ ରସାରେ ।୪। 

ଘୋଟି କାମତମ ପ୍ରତିଦିଶାରେ, 
ଘୁମାଉଅଛିଟି ରସାଳସା ରେ ।୫। 

ଘଡ଼ିଏ ଶ୍ରୀଯୁଗଳ ପ୍ରଶଂସାରେ, 
ଘଟାଇଲେ କବିରବି ଭାଷାରେ ।୬।
<center>